Eco R Geo: Κυπριακή ΑΟΖ: Η BG μπαίνει στην κούρσα του φυσικού αερίου
Πρόκειται για τα δικαιώματα της Noble στην κυπριακή ΑΟΖ.
Όπως ανακοίνωσε ο Κύπριος υπουργός Ενέργειας, Γιώργος Λακκοτρύπης με την εξαγορά ενός σημαντικού μεριδίου δικαιωμάτων ουσιαστικά επιτυγχάνεται ευθυγράμμιση συμφερόντων.
Ακόμη, σύμφωνα με τον Κύπριο υπουργό, εκμηδενίζονται τα ερωτηματικά που είχαν εγερθεί για τις εμπορικές προοπτικές των ποσοτήτων φυσικού αερίου του τεμαχίου «Αφροδίτη» στο οικόπεδο 12, μετά την ανακάλυψη μεγάλων ποσοτήτων υδρογονανθράκων στην αιγυπτιακή ΑΟΖ, με την BG Group να φιγουράρει τώρα ως ο υπ' αριθμόν ένα αγοραστής.
Επίσης, ανέφερε ότι το σενάριο του αγωγού προς Ευρώπη μέσω Τουρκίας δεν υφίσταται για την Κύπρο. «Εμείς υποστηρίζουμε την υγροποίηση του φυσικού αερίου από το "Αφροδίτη" στην Αίγυπτο και από εκεί εξαγωγή στην Ευρώπη», είπε.
Άφησε δε ανοιχτό το ενδεχόμενο τόσο τα κυπριακά κοιτάσματα, όσο και αυτά του Ισραήλ, να διοχετευθούν προς την μεριά της Αιγύπτου για επεξεργασία και στη συνέχεια για εξαγωγή.
Αναρτήθηκε από xronos στις Tuesday, November 24, 2015